title: "Wyk (F\u00f6\u00f6r)"
text: "\n\nBiskriiwing \n\nWyk (Platd\u00fctsk: De Wiek of De Wyk)es en Stat \u00fcp dat nuur\u0111friisk Ail\u00f6n F\u00f6\u00f6r.\nT\u00f6 Wyk jert uk Bualigsem en S\u00fc\u0111erstr\u00f6n.\n\nBenen Wyk\nWyk liit \u00f6n't S\u00fc\u0111uasterjen fan F\u00f6\u00f6r. Di Stat heer 4.500 Iinuuners; \u00f6n di Somer kum ombi 17.000 Baarigasten diart\u00f6.\n\u00d6n Wyk jeft et fuar di Feringers masi, wat et hur\u00fc\u0111ers ek jeft, sa \u00fcs Bechstofkraamer, en Zentrum fuar iint\u00f6koopi, Dochters,Bokerii, Post, en sa f\u00f6rter.\nDat Amt F\u00f6\u00f6r-Aamrem en dat Sozialzentrum set uk \u00f6n Wyk.\nWyk lewit fuar't miist fan di Baarilir.\n\nGans F\u00f6\u00f6r heer elev Gimiinden muar, en diar uuni 4.200 Mensken.\n\nHistoorii \n\n1704 fing Wyk di \"Hafengerechtigkeit\" en uur en \"Flecken\", wat fuar h\u00f6msalev staan k\u00fcr. Em wel ek muar me di \u00fc\u0111er Gimiinden fan F\u00f6\u00f6r t\u00f6hop aarberi.\n\n1819 uur Wyk \"Seebad\", dat jerst \u00f6n Sleeswig-Holstiin. Bi di Uastersee wiar al Heiligendamm (1794) en \u00f6n Uastfriisl\u00f6n Norderney (1797) \"Seeb\u00e4der\" uuren.\n\nDat Gisjeft me di Baarilir wukseti man laangsem. Hat waariti twuntig Jaaren, bit dat diar muar \u00fcs 200 Gasten henk\u0101m.\n\nK\u00f6ning Christian VIII. faart fan 1842 bit 1847 \u00f6n di Somer hent\u00f6 F\u00f6\u00f6r fuar h\u00f6m diar t\u00f6 fuarhaali. Des maakit F\u00f6\u00f6r wat bikeenter, en diar k\u0101m muar Gasten.\n1844 es Hans-Christian Andersen diar wesen. Hi sair aur F\u00f6\u00f6r sa fuul \u00fcs: \n\n\"Ik haa ark Dai baarit en ik mut dach sii, dae en dat diari Weeter ek sa lecht auriit.\nHat es dat senerkst Weeter, hur ik \u00f6n't Leewent benen wesen sen.\"\n\nAndersen fortelt man uk, dat et ek sa iinfach wiar en kum hent\u00f6 F\u00f6\u00f6r:\nFan Hamborig wiar em aur L\u00f6n ombi fjuur Daagen \u00f6nerwai.\nMe Skep wiar dit bluat tau Daagen aur Heligl\u00f6n, man diarbi k\u00fcr em lecht seekraank uur.\n\n1910 fing Wyk dat Statrocht.\n\nWert t\u00f6 biluki \n\u00d6n't Statgibiit fan Wyk es di F\u00fc\u00fcrtorn Olh\u00f6rn.\n\n\u00d6n't Carl-H\u00e4berlin-Museum uur ual friisk Wiisen en wat aur di Histoori fan Wyk weegit. Bi di Iingung staan tau gurt Walfesk-Knooken \u00fcs Ler.\n\n\u00d6n Bualigsem liit di S\u0113rk St. Nicolai, wat \u00f6n't 13. Jaarh\u00f6nert becht uuren es.\n\nHok Kilomeeters nuur\u0111fuar es dat F\u00fcgelsjutsgibiit en di Bualigsemer F\u00fcgelkooji\n\nSkelten\n\nForwiisen \n\n Sn\u00f6felstiiner \u00f6n Wyk \u00fcp F\u00f6\u00f6r\n\nFutnooten \n\nWik"